ISOfix er et system, designet til montering af autostole i biler. Systemet består af to metalbeslag, som er placeret mellem bilens ryglæn og sæde. Autostole med ISOfix-beslag har to ISOfix-arme, som passer til bilens ISOfix-beslag. Autostolen har typisk også et tredje støttepunkt i form af et støtteben, der læner sig mod bilens gulv.
Autostole med ISOfix er generelt meget nemme at installere, og risikoen for fejlmontering er markant reduceret. Undersøgelser viser, at mange traditionelle autostole er forkert monterede. ISOfix-systemet øger sikkerhedsniveauet, og risikoen for at autostolen er fejlmonteret, er minimal.